CELEX: E2015P0007
Language: fi
Date: 2015-02-16 00:00:00
Title: EFTAn valvontaviranomaisen 16 päivänä helmikuuta 2015 Norjan kuningaskuntaa vastaan nostama kanne (Asia E-7/15)

30.4.2015   
            
            
               FI
            
            
               Euroopan unionin virallinen lehti
            
            
               C 143/11
            
         EFTAn valvontaviranomaisen 16 päivänä helmikuuta 2015 Norjan kuningaskuntaa vastaan nostama kanne
   (Asia E-7/15)
   (2015/C 143/12)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Xavier Lewis, Auður Ýr Steinarsdóttir ja Øyvind Bø, nosti 16 päivänä helmikuuta 2015 EFTAn tuomioistuimessa kanteen Norjan kuningaskuntaa vastaan.
   Kantaja pyytää EFTAn tuomioistuinta
   
               1.
            
            
               toteamaan, että
               
                           i)
                        
                        
                           ylittämällä vuosina 2008–2012 vaihdellen alueilla NO1, NO3, NO4, NO5 ja NO6 rikkidioksidin (SO2), hiukkasten (PM10) ja typpidioksidin (NO2) ulkoilmasta mitattujen pitoisuuksien raja-arvot, joihin viitataan direktiivin 1999/30 3–5 artiklassa, joka on nyt direktiivin 2008/50 13 artikla; sekä
                        
                     
                           ii)
                        
                        
                           jättämällä noudattamatta vaihdellen alueilla NO1, NO2, NO3, NO4 ja NO5 direktiivin 96/62/EY 8 artiklan 3 kohdassa, joka on nyt direktiivin 2008/50 23 artikla, vahvistettua velvollisuutta laatia ilmanlaatusuunnitelma
                        
                     Norja on laiminlyönyt sen säädöksen mukaiset velvoitteet, johon viitataan ETA-sopimuksen liitteen XX 14c kohdassa (Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta);
            
         
               2.
            
            
               velvoittamaan Norjaa korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoista annetussa neuvoston direktiivissä 1999/30/EY, joka on nyt ilmanlaadusta ja sen parantamisesta 21 päivänä toukokuuta 2008 annettu Euroopan parlamentin ja neuvoston direktiivi 2008/50, asetetaan raja-arvot tietyille ilmansaasteille, jotta voidaan välttää, ehkäistä ja vähentää ihmisten terveydelle ja koko ympäristölle aiheutuvia haittoja. Säädökseen sisältyy myös säännöksiä saasteiden arvioimiseksi sekä toimenpiteitä hyvän ilmanlaadun säilyttämiseksi.
            
         
               —
            
            
               EFTAn valvontaviranomainen toteaa, että Norja on laiminlyönyt velvollisuutensa varmistaa, että tiettyjen saasteiden määrät ulkoilmassa eivät ylitä ETA:n lainsäädännössä vahvistettuja raja-arvoja.
            
         
               —
            
            
               EFTAn valvontaviranomainen toteaa lisäksi, että Norja on laiminlyönyt velvollisuutensa laatia soveltuvat ilmanlaatusuunnitelmat alueille, joissa raja-arvot sekä sallittu ylitysmarginaali on ylitetty.
            
         
               —
            
            
               EFTAn valvontaviranomainen toteaa, että Norja ei ole vastauksissaan kiistänyt puutteita, jotka valvontaviranomainen on yksilöinyt virallisessa ilmoituksessa ja perustellussa lausunnossa.
            
         
               —
            
            
               EFTAn valvontaviranomainen toteaa, että Norja on laiminlyönyt direktiivin 96/62 8 artiklan 3 kohdan, joka on nyt direktiivin 2008/50 23 artiklan 1 kohta, mukaiset velvollisuutensa, koska se ei ole esittänyt yksityiskohtaisia tietoja toteutetuista toimenpiteistä tai hankkeista, aikataulua niiden toteuttamiseksi eikä arviota ilmanlaadun parantamisesta tai näiden tavoitteiden toteutumisen ajankohdasta.